經數:一七三六

經名:大方廣佛華嚴經隨疏演義□卷第三十八

頁數:二九一

上      欄

涅槃云. 淨者. 諸佛菩薩正法名爲善有. 如

來者卽是我義. 然別說則爾. 若如實言涅槃

卽具四德故. 二十七經云. 所言空者. 不見

空與不空. 智者見空及與不空. 常與無常.

苦之與樂. 我與無我. 空者一切生死. 不空

者謂大涅槃. 乃至無我者謂生死. 我者謂

大涅槃. 釋曰. 其乃至字中間越二. 若具說

云無常者所謂生死. 常者謂大涅槃. 苦者所

謂生死. 樂者謂大涅槃. 故一經中. 廣說生

死無常樂我淨. 涅槃有常樂我淨. 則知涅

槃必具四德. 疏. 則前四句下. 分判經文. 上

第一釋. 十句皆無常. 今第二釋. 具常無常.

言常故無作者. 造作是無常因. 以有所作

爲故. 名有爲. 有爲是無常. 無所作爲. 故

名無爲. 無爲卽是常也. 有味皆苦. 三界之

樂於下苦中. 橫生樂想故. 無味爲寂滅樂

也. 如於名字則不自在. 謂小如小名不卽

成大. 安名自在. 若有處所則非淸淨. 淨

無淨相方眞淨故. 疏. 然二理不偏下. 結歎

前八. 謂常無常等總爲二理皆不偏也. 明

常無常我無我等皆不相離. 此爲所證. 照與

之符卽是能證. 然其此上本卽生公常住義

中. 彼云夫泥洹本有不可爲無. 三界本無今

有. 已有還無故. 不可爲有. 泥洹以1不. 生

滅爲實諦. 三界以生滅爲眞諦. 二理不偏

名中道義. 彼有問云. 常與無常二理相反.

云何而爲中道不偏之理耶. 答二理雖殊理

自相資. 何者因乖常故有三界無常. 因解

無常之實性故成常智. 所以經引二鳥義

中      欄

旨在此. 二理不偏照與之符. 猶懸鏡高堂

萬像斯鑑矣. 釋曰. 懸鏡高堂卽無心虛照.

萬像斯鑑則不揀姸□故. 以絶常無常之

淨心. 照常無常之圓理. 若依此釋則一切

法言. 前四自屬有爲. 故涅槃云. 一切法者

名爲生死. 非一切法者. 謂佛法僧. 及正解

脫. 又云. 我觀諸行悉皆無常. 云何知耶. 以

因緣故. 若一切法從緣生者則知無常. 是諸

外道無有一法不從緣生是故無常. 如來

虛空佛性不從因緣是故爲常. 今後四句

亦云一切法者. 性淨涅槃不離一切爲無

爲故. 旣有區分則□八倒成八行矣. 疏又

初四句則因緣生滅等者. 第三傍淨名經. 約

生滅無生滅釋. 唯就無常明義. 於中有二.

先正解. 後引證. 前中言初四卽因緣生滅是

無常義等者. 等取逼迫爲苦義. 不淨爲空

義. 不自在爲無我義. 言次四句. 則以不生

不滅爲無常義者. 此之一句言含總別. 總則

該後四句. 別則初句. 無作是無常義. 旣無

造作則無生滅. 然此卽淨名迦□延章. 迦□

延3白佛言. 憶念昔者世尊爲諸比丘略說

法要. 我卽於後敷演其義. 謂無常義. 苦義

空義. 無我義. 寂滅義. 時維摩詰來謂我言.

唯迦□延無以生滅心行說實相法. 迦□

延諸法畢竟不生不滅. 是無常義. 五受陰洞

達空無所起是苦義. 諸法畢竟無所有是

空義. 於我無我而不二是無我義. 法本不生

今則無滅是寂滅義. 釋曰. 今疏文中全已用

之. 但觀所引自分主客. 生公釋諸法畢竟

下      欄

不生不滅是無常義. 云無常者. 以事滅驗

之. 終苟有滅始無然乎. 始若果然則生非

定矣. 生不定生. 滅孰定哉. 生滅旣其不定

眞體復何所在哉. 推無在之爲理是諸法實

義. 實以不生不滅爲義. 豈非無常之所存

乎. 故云不生不滅是無常義. 此則正就生

滅推之卽無生滅耳. 又無常者. 乃明常之

爲無常. 則所以無無常4也. 故不生滅是無

常義. 疏五受陰洞達空等者. 受者取也. 謂煩

惱業因能招此陰故名受陰. 言因起有苦

下. 釋疏就經. 謂從緣起故起*則無起. 故

生公云. 夫苦之爲事會所成也. 會所成者

豈得有 哉. 是以言五受陰空是苦義五受陰

苦之宗也. 無常推生及滅事不在一. 又通

在有漏無漏故言諸法. 苦卽體是無. 義起

於內. 又得無漏者. 不以失受致苦. 故唯

受陰而已也. 洞達者. 無常以據終驗之云

畢竟耳. 若以空爲其體故洞達也. [&FFFF]#所起

者. 無常明無本之變理在於生. 苦言假會

之法所以配起也. 今經云一切者. 各少分

一切. 又含餘義故云一切. 諸法畢竟無所

有是空義者經也. 人法二空空亦復空. 故不

如名者. 會疏就經也. 生公云. 惑者皆以諸

法爲我之有也. 理旣爲苦則事不從己. 己

苟不從則非我所保. 保之非我彼必非有

也. 有是有矣而曰非有. 無則無也. 豈可有

哉. 此爲無有無無究竟都盡. 乃所以爲空

義也. 中論云. 諸佛說空法爲離諸有見. 若

復見有空. 諸佛所不化故. 畢竟空耳. 疏. 於

經數:一七三六

經名:大方廣佛華嚴經隨疏演義□卷第三十八

頁數:二九二

上      欄

我無我而不二者. 生公云. 旣理不從我爲

空. 豈有我能制之哉. 則無我矣. 無我本無

生死中我. 非不有佛性我也. 解曰. 此卽無

我法中有眞我故不二也. 諸佛下引中論

則二雙非也. 實相之中二義俱寂. 非有無我

與我二也. 實相之中豈有處所. 疏. 故菴提

遮經下. 第二引證引三文而義勢各一. 初引

菴提遮經. 則生滅不生滅交絡而釋. 故彼經

中文殊師利言. 若知諸法畢竟光滅變易無

定如幻相. 而能隨其所宜. 有所說者是爲

常義. 以諸法生不自得生. 滅不自得滅故.

云何無常. 謂若知諸法畢竟不生不滅. 隨如

是相而能隨其所宜. 而有所說是無常義.

以諸法自在變易無定明不自得隨. 如是

知者. 說爲無常義也. 釋曰. 此意正顯性相

交徹二義相成. 生滅相盡無常卽常故. 不生

不滅是無常義. 隨緣變易常卽無常. 卽生滅

是常義也. 又性卽相故不生不滅是無常義.

相卽性故生滅是常義. 互奪則雙非. 互成則

雙立. 雙樹中間入涅槃者卽斯意矣. 雙非

之義次下當釋. 疏. 瑜伽四十六下. 二引大

論. 證前不生不滅是無常義. 正順前經亦

卽是生公常之爲無. 乃所以無無常故. 卽

不生不滅矣. 卽諸行而不可得故. 入中道非

常非無常也. 疏. 若依辨中邊論下. 則雙證

前生滅不生滅皆無常義. 而各有所囑可知.

遠公釋淨名經. 多用中邊論意. 意取圓成

實性. 釋不生滅是無常義. 故云實相理窮

名爲畢竟體寂無爲. 名不生不滅. 此不生

中      欄

不滅是彼無常眞實性故. 名無常義. 餘例此

知. 而疏. 言初後二性不生滅者. 遍計無可

生滅故. 圓成體常湛然故. 疏又無作者. 非

常非無常下. 第四取涅槃1意雙非釋也. 亦

有二意. 一者實相之中二邊斯寂. 如向所引

中論云. 諸法實相中. 無我無非我. 亦應云

諸法實相中. 無常無無常. 諸法實相中. 無

苦無樂. 無淨無不淨. 無空無不空. 以破

常故說於無常. 非謂有無常. 破無常故

說常. 非謂有於常也. 二者非常者. 性徹

相故. 非無常者. 相徹性故. 等思之. 疏. 無

分別者念想無下. 上來四重但解前八. 此下

二句通遣能所. 歷上四重皆用此二. 如第

一重不分別無常. 無常無堅實也. 第二重

不分別常無常. 常與無常俱無堅實. 常無

堅者. 離常相故. 第三重不分別無生無常

生滅常義無實例知. 第四重亦不作雙非分

別. 常[&FFFF]#戱論故. 旣離四句. 雙非亦無堅

實. 亦同淨名法本不生. 今則無滅是寂滅義.

上對四句且引前四今具五矣. 上來所說

無常之義. □已具足. 特由此義常所聞故.

更引古來一兩師釋. 肇公云畢竟者決定之

辭也. 小乘觀法以生滅爲無常義. 大乘之

土以不生滅爲無常義. 無常名同而幽致殊

絶矣. 其道虛徹故非常情之所能測. 妙得

其旨其唯淨名乎. 遣常故言無常. 非謂有

無常. 無常常無故. 云畢竟不生不滅是無常

義. 釋曰. 斯則美麗理但一重前已含有. 大乘

法師云. 小乘以生滅爲無常. 謂不生滅爲

下      欄

常故. 今折彼. 汝見有不生滅. 爲常者. 此

常還是無常. 故云不生不滅是無常義. 釋曰.

此*則破其見常之心. 而有二失. 一者. 彼

但說無常曾不說常. 何得以無常折彼

常耶. 二者. 彼未知常. 何得言不生不滅

是常義耶. 故非經意. 下四句大例同此. 然

疏. 上四重解釋理無所遺. 尙通實敎. 若華

嚴宗. 一切法趣無常無常. 攝法無遺義理

無盡. 方眞無常. 總收諸義. 以爲一致皆是

此宗. 一義所收無常旣爾. 餘句例然. 疏3後

勝進中是護小乘行者. 此皆十地論立. 下當

廣釋. 大意云. 觀無常等煩惱不生. 名護煩

惱行. 不同凡夫觀察諸界. 破邪顯正不

墮小乘. 名護小乘行. 疏次四界是起見處

者. 總標也. 外道計大爲諸法本者. 外道有計

地爲物本. 依地生故. 或事於水水能淨故.

或事於火火成熟故. 或事於風風成壞故.

廣如別說. 疏. 小乘計大爲諸色因者. 地水

火風卽是能造. 色香味觸. 以爲所造. 色香非

一已名爲諸. 肉若形若顯. 五境五根諸色非

一. 皆大所造也. 如薩婆多宗. 此說總造. 若

楞伽第二云. 大慧說. 四大種云何造色. 謂津

潤妄想大種生內外水界. 堪能妄想大種生

內外火界. 飄動妄想大種生內外風界. 斷截

色妄想大種生內外地界. 色及虛空俱計著

邪諦. 五陰4集四大造色生. 彼疏解云. 謂見有

津潤妄想大種熏成種子. 從此種子而生內

外水界. 餘三例然. 但加經見有字耳. 然火能

成熟故曰堪能. 地有形段及體堅住. 而可

經數:一七三六

經名:大方廣佛華嚴經隨疏演義□卷第三十八

頁數:二九三

上      欄

斷1截. 疏. 言又成身之體者. 淨名云. 四大合

故假名爲身. 四大無主身亦無我等. 第四

住. 疏. 從聖敎生者. 此牒經卽釋名也. 謂從

多聞下. 疏引論釋. 卽攝論第六云. 多聞熏習

者. 謂於大乘而起多聞. 聞法義已熏心.

心法相續所依. 其少聞者無容得入此現

觀故. 言等流無漏敎法者. 卽是能熏. 此是

如來所流. 從勝流眞如流此敎法故名無

漏敎. 似智故名爲等流. 言生其智故者. 智

是所生卽第四住菩薩之智. 由生此智故.

名生貴住. 唯識等論大意皆同. 次引下文

復出二能生. 從上三義下. 結其通局. 能生

爲局. 兼所生處卽名爲通. 依能生智還住

此故. 從又能說下. 辨三名所以. 三事成於

爾重能所. 佛爲能說. 敎及法界皆是所說. 敎

爲能詮. 法界所詮要具此三生. 義方足故

前後互出. 從此三生下. 結成生貴之名. 疏.

列中十事同四地十種法智但有開合者. 然

三賢如次似於十地. 就中十住相似最多.

以初入3下賢如地修故. 初住似初地. 二

住似二地. 乃至十住似十地. 故疏多引地

文釋住. 而言但有開合者. 初二不開. 彼

經初句云深心不退故. 此句自分云自住

處. 二云於三寶中生淨信畢竟不壞故. 卽

是勝進. 上二約德行差別. 今云亦能生者

以上云從佛親生故. 下之二智約智解差

別. 三眞如智卽是證智. 四卽敎智 . 其眞如智

彼經兩句. 一云觀諸行生滅故. 4二觀諸行

自性無生故. 上句生空眞如. 下句法空眞如.

中      欄

故此合爲一句. 善觀察法. 具上二觀故名

爲善. 言亦所生處者. 以上三義釋名中.

法界爲所生處卽眞如故. 第四智中彼但有

六. 此有七句開也. 句雖有七義乃略彼.

彼六句中. 一云觀世界成壞. 卽今世界. 二

觀因業有生. 卽今業行果報二句. 三觀生

死涅槃. 卽今六七二句. 四觀衆生國土業

故. 卽此初二5此亦合也. 五觀前際後際故.

六觀無所有盡故. 此之二句今文略無. 攝

在果報生死之中故全同也. 今疏中觀衆生

牒經. 空有卽觀相. 佛土卽牒經. 言權實者.

卽是觀相. 下五例知. 二種生死四種涅槃下

當廣說. 第五住. 疏. 初句九字流至於此者.

謂句句皆有此菩薩所修善根皆爲字. 疏. 頓

現身器6故者. 前約廣. 釋直語色類之多故

云非一. 今約深釋. 藏識頓變根身器世間

故. 爲甚深. 言出二量故者. 現量比量不能

量故. 又過量無量故. 疏. 非是自他共所作

故者. 中論苦品云. 自作及他作共作無因作.

如是說諸苦. 於果則不然. 自他等義. 下當

廣7釋. 第六住. 疏. 又在執應毁者. 上約不取

聲相而毁爲非. 今明合毁毁[&FFFF]#順理. 嚴主

天子經者. 彼經云. 又復問文殊師利言. 若復

有人毁汝所說. 彼將何去. 答言當向得涅

槃. 又問何緣作如是說. 答言一切無有不

毁語言. 而能得至聖解脫中者. 所以者何.

其聖道中. 無有名字章句語言可說可示.

若不8毁者彼等當不解脫. 又問何緣作如

是說. 答言不可9已得解脫復得解脫也.

下      欄

故言在執應毁. 因言通理言語性空卽是解

脫. 故云就理應[&FFFF]#也. 疏. 有量無量是斷常

邊者. 有量無量略有二義. 一約□論衆生

當盡不有衆生故名爲斷. 若常爲衆生卽

墮於常. 二者橫論. 衆生無邊卽墮於常. 定

有著常故. 若傍有邊涯卽墮於斷. 傍更無

故定無則斷. 有垢則衆生界增. 無垢則衆生

界減. 難度則菩薩勤苦. 易度卽生安樂. 又

越度常受苦. 易度亦得安樂也. 疏. 以不變

心不知垢名之爲無者. 是不發心者難度.

則顯已發心者則知有垢故易度也. 如暗

室中塵. 若有[&FFFF]#光則知有塵. 無光之處不

見於塵. 疏. 法界有量等者. 有量故斷. 無量

故常. 有成卽增. 有壞卽減. 若有卽增. 若無

卽減. 疏. 又約衆生大悲大願等者. 上量無量

等皆悉是過. 但以般若正知不動. 成明有

量無量等. 各有所以故皆不動. 悲願無限

成其無10量. 了法界性. 雙成上二. 故下經云.

法界非有量亦復非無量. 牟尼悉超越. 有

量及無量. 旣能超越故心不動. 疏. 知法界相

下. 釋有成壞. 緣成故有成. 緣離故有壞.

緣成故無成. 緣壞故無壞. 疏. 體有相無下.

釋若有若無體有是圓成之有. 相無自性故

之無. 體無相有者則11緣成之體. 無自性故

緣成之相. 不壞相故則二體不同. 實體則

有. 妄體則無. 若約眞俗二義別說. 體有相

無是眞如上二義. 體無相有是緣成上二義

又體有體無12皆眞如上二義. 相有相無皆緣

起上二義. 思之可知. 上皆出所以故不動.

經數:一七三六

經名:大方廣佛華嚴經隨疏演義□卷第三十八

頁數:二九四

上      欄

肉□下約觀心故不動. 疏. 偈云聽聞乃一

義耳者. 恐人引下文爲難. 下文云. 一切諸

法皆無相無體. 1性空. 無實. 如幻. 如夢. 離

分別. 常樂聽聞如是義. 故云聽聞是一義

耳. 理實應須思修無相無體等法耳. 疏. 此

與六地取染淨等者. 彼經初二句全同. 但彼

皆云平等耳. 經云一切法無相故平等. 無

體故平等. 想成卽無體. 三卽無生故平等.

謂諸入苦果虛妄分別爲本. 故無有生. 知

妄本眞卽圓成性故. 今經云不可修也. 四卽

無成故平等. 然成則非有. 五卽本來淸淨故

平等. 所成果法無有眞實. 卽是實性故淸

淨也. 上二三句卽無染分. 四五二句卽遣淨

分. 六卽無戱論故平等. 無戱論故卽空. 七卽

寂靜故平等. 故今云無性. 無性故寂靜. 八

九二喩卽當彼我非有相. 彼有八別. 今但

有二而成二義. 然前六以無遣有. 此二以

有遣無. 云我非有. 但無法我不壞於事

如幻事等非無幻化. 幻化非眞耳. 十總離

取捨出沒想者. 卽今經無有分別. 彼經云

有無不二故平等. 卽雙遣有無故無分別. 而

上疏. 云十總離取捨出沒想故者. 取捨卽

論經別句. 第六無取捨故平等云. 出沒卽

是論釋. 論云. 六遣出沒故. 釋曰出沒取捨

皆分別故. 今旣遣之故無分別. 然彼句當寂

靜之後. 前來未用留此說之. 卽與論經前

後不同. 唯一句耳. 亦由有此故. 云多同.

言染淨慢者. 由彼五地觀苦集是染. 滅道

是淨. 今深般若故能治之. 疏. 此如順忍者. 十

中      欄

地配五忍. 四五六地配於順忍. 七八九地

配無生忍. 無生忍者卽不退忍故. 次疏. 云

然此位中已入無生. 第七住. 疏. 今云不退有

進趣義者. 不退有二. 一已得不退. 卽前心

定不動. 二未得不退. 卽今此位念念進入則

是不退. 疏. 又權實方便下. 此中通有四義.

對前正心以釋不退. 上三義對前了法平

等聲如谷響故. 此下一義. 對前在執應毁就

理應[&FFFF]#. 故云有無等言皆有在故. 從佛則色

相虛無下. 出有在之相. 疏. 出離有二約自行

義同前文有垢無垢者. 卽前正心住中. 衆生

有垢無垢上有二義. 有垢則難度等. 言亦

約事理者. 事則有出. 理則無出. 疏. 雖許有

佛不遍三世等者. 疏. 中先倂出三世無. 後俱

有可知者. 卽倂擧三世有. 旣言不遍三世

則諸計不同. 或言過現有未來無. 或言過

現無未來有等. 故云不遍. 疏. 現在生界未

盡下. 辨現在無佛義. 此師計云. 一切如來

因地發願度盡衆生. 生界不盡不取正覺.

現見衆生比淪九有故. 知諸佛疏未合有成.

成則違誓. 從今有佛者下通妨難. 難云. 若

爾今十方世界諸佛出現. 何得言無. 答云.

皆是菩薩應成佛耳. 此師之計最爲孟浪.

謗無諸佛. 理實難容. 若爾云何. 通於違誓

之義. 古有多釋. 一云. 本擬度生未期成

佛積行淳著行催自成. 如撥火杖本欲燒

草. 不欲燒杖. 撥草旣多任運燒盡. 故三論

師□. 爲不自在佛不欲成佛. 而自成故.

有云. 成佛若不化生可違本誓. 成竟亦化

下      欄

衆生. 豈違本誓. 難云. 化生之義雖許得存

盡竟方成其義何在. 豈得不違. 如實義者

諸佛皆有悲智二門. 以大悲故窮未衣際

無成佛時. 故菩薩闡提不成佛也. 以大智

故念念速成. 又欲化盡諸衆生界. 自須速

成方能廣化不懼違誓. 盡竟成言又了衆

生之本如故. 化而無化是則常成. 亦常不成.

亦常化生而常無化. 悲智自在. 何局執耶. 此

乃傍來亦是人情好難問故. 今許三世皆悉

有佛. 故下結. 云謬說爲無正說爲有. 疏. 佛

智有盡等者下. 此亦常人之所好難就. □

約智體中. 自有三義. 初約體相說. 言盡

智者諸惑都亡. 諸相皆寂故名盡智. 智體湛

然盡未來際. 體不可亡故名無盡. 二約權

實說. 三約修生本有說含兩宗義. 修生名

盡約刹那盡. 卽法相宗. 若無盡者卽無刹

那屬法性宗. □如玄中. 疏. 二橫就所知等

者. 一稱理無盡. 二無法不窮故名爲盡. 下

引法華第一. 智論第三論釋. 佛是一切智人.

彼先難云. 所知處無量故. 無一切智人. 答

云. 智亦無量. 如函大蓋亦大. 是一切智人. 函

喩所知. 蓋喩能知. 疏. 今菩薩窮究下. 結成

邪正. 言知依□義半了3半不了者. 總相而

言盡皆不了無盡皆了. 若別說者. 三釋之中

初一皆了. 二中言永盡滅是邪是權. 言不

永滅是正是實. 三中依權宗實則盡爲不

了. 不盡爲了. 若約當宗隨4宜之說二俱是

了. 疏. 又相待下. 雙拂二[&FFFF]#可知. 疏. 此大同

地中樂無作行對治者. 卽是七地. 由六地般

經數:一七三六

經名:大方廣佛華嚴經隨疏演義□卷第三十八

頁數:二九五

上      欄

若常樂無作. 今起十行以爲能治. 法之有

本不得不知. 全引彼文恐成繁長. 要自尋

檢. 疏於一佛乘說無量故. 此對卽法華第

一中意. 故經云. 諸佛以方便力於一佛乘.

分別說三. 又云. 吾從成佛已來種種因緣

種種譬喩. 無量方便. 引導衆生. 卽從本流

末. 言雖有衆多皆佛因者. 卽攝末歸本. 故

彼經中三世諸佛皆云. 以無量無數方便. 演

說諸法. 是法皆爲一佛乘故 . 第三云. 汝等

所行是菩薩道. 又云. 究竟至於一切種智故

皆佛因. 是知依實開權. 說一卽多會權歸

實. 說多卽一. 疏. 轉變密意者. 卽文同義異

也. 如一名四實九義瞿聲. 如一無常之言.

小乘卽以生滅爲義. 大乘卽以不生不滅

而爲其義. 在遍計性則無可常. 在依他

性卽說生滅. 在圓成性則以轉變. 染淨爲

義. 故云轉變. 言密意者則如前引攝論

之中. 以異言詞說異法等. 言卽如初句

下. 卽指初句爲文隨於義. 一多言同而有

三義故. 疏. 義隨於文顯了直說下. 釋後句

也. 顯了對上密意. 直說對上轉變. 言卽下

三對者. 明下三對唯是義隨於文. 但得釋

爲事理無□. 不得通於事事無□. 及約權

實如初句故. 疏. 若望下. 偈云. 下重會前

義. 前中文隨於義. 但約所詮有事事無□.

未明文望於義相望無□. 今由文成義則

文有力全攝於義. 由義成文則義有力全

攝於文等. 故成事事無□也. 以下偈云

知. 一卽多. 多卽一文隨於義. 義隨文. 1於

中      欄

是一切展轉成. 此不退人應爲說卽其文

也. 疏. 三遍計情有理無者. 疏. 有兩重. 第一

別約三性以明事理. 若 法相宗. 遍計依他

所明二義唯約於事. 圓成二義方是於理.

今法性宗. 遍計理無. 依他無性. 卽是於理.

非有卽有是理徹於事. 有卽非有卽事徹於

理等. 其圓成二義卽就理. 上自論無□. 下

第三無性對. 於圓成亦然. 揀非事事無□

及權實等. 故上云三對但顯事理無□. 疏又

上三3中. 第二重釋. 則初4三對. 以遍計依

他爲事. 二無性爲理事理交徹. 非有卽有

者. 相無自性性卽遍計所執. 有卽非有者. 遍

計所執卽相無性. 次對例知. 三如前釋. 第八

住. 疏. 永離習氣唯佛得之者. 卽十八不共中

之三也. 如淨行品. 疏. 無十不善失者. 此是

過失之失. 下錯謬者. 是誤失之失. 疏. 頓悟

菩薩者. 此法性宗. 若法相宗頓悟八地方受

變易.  漸悟菩薩地前許受變易者. 此法性宗.

若法相宗漸悟初地許受變易. 變易是一故

開則爲二. 意生身者如□向說. 疏. 卽十力智

之四智者. 解與樂欲本是一故開5卽爲二.

疏. 此同八地若色若土皆自在者. 八地得色

自在. 一身多身等十自在有淨土分. 第九住.

疏. 又知九種命終者. 卽俱舍論第三. 三界命

終各起三界心故. 如欲界命終三者. 一還

起欲界心. 二起色界心. 三起無色界心. 餘

二界命終起三類6耳. 疏. 習氣有四如九地

說者. 一因習氣. 二果習氣. 三道習氣. 四餘

殘習氣. 疏. 上四多同九地十種稠林者. 初一

下      欄

攝二. 謂一衆生字卽第一衆生心稠林. 二受

生字卽第九受生稠林. 二煩惱現起. 卽彼第

二煩惱稠林. 三習氣相續攝二稠林. 一習氣

卽是種子. 卽當第八隨眠稠林. 二卽第十習

氣稠林. 四所行方便攝六稠林. 一攝第三業.

二攝第四根. 三攝第五解. 四攝第六性. 五

攝第七樂欲. 六攝第十三聚差別. 以三聚

稠林依根解性樂欲說故. 釋中略7已含具.

調諸乘卽根解性欲. 作業卽業所入法門. 亦

卽三聚言及善巧故者. 卽此經方便所攝六

林. 皆是涉事爲方便故. 疏. 五知法藥是智

成就義者. 卽彼經云. 佛子菩薩摩訶薩. 住此

善慧地. 如實知善不善無記法行. 有漏無

漏法行. 世間出世間法行. 思議不思議法行.

定不定法行. 聲聞獨覺法行. 菩薩法行. 如來

地法行. 有爲無爲法行故. 今云無量法也.

疏. 六知法師軌儀者. 卽口業成就中具說之

德故. 經云. 爲大法師具法師行. 論說

二十法師. 是七知8所化處者卽法師自在成

就中說成就. 經云. 處於法座爲演說法. 於

大千世界滿中衆生. 隨其心樂差別爲說是

也. 八知他時等者. 亦卽說成就. 亦最初經

云. 住此地已. 了知衆生諸行差別. 敎化調

伏. 令得解脫9等. 疏. 後二依二諦說者. 卽

口業. 得四十無□辯才. 不出二諦故. 彼文

云. 詞無□智以世智差別說. 樂說無□智

以第一義智善巧說等. 中論云. 諸佛依二

諦爲衆生說法. 疏. 菩薩入則觀佛敎理下.

佛合上父. 敎合前聲. 色合前理. 顯然可見

經數:一七三六

經名:大方廣佛華嚴經隨疏演義□卷第三十九

頁數:二九六

上      欄

故. 可化曰賢. 不可化如愚. 疏. 菩薩六度

四等萬行總持皆力義者. 次第合上. 施合聚

人以財. 尸羅合愼危以戒. 乃至般若合智.

四等合仁. 愍傷不殺以爲仁故. 萬行總持

合上制敵以衆. 疏. 持財以儉等者. 上來釋

力. 此下釋持. 略擧其四. 儉則財不散故不

可貪也. 無信於物. 人皆遠之故信及豚

魚. 肉於人乎. 大車無□小車無□其何以

行之哉. 故可去食去兵. 不可去信. 持安

以不□者. 在上不□. 高而不危則長守富

貴斯則安矣. 故百姓者水. 聖人者舟. 水能

載舟亦能覆舟. 是故不可不愼危也. 若人

奢侈則力竭也. 疏. 爲上勿亢者. 周易乾卦云.

上九亢龍有悔. 謂亢極則憂悔至焉. 桀紂是

也. 孝經云. 在醜1不諍則無兵畏醜者背也.

類也. 疏菩薩入定同佛不過明以耽其味者.

合上晝無故不內宴. 晝宴則耽其味. 明合

上晝. 過明者慧增定少也. 言不昏比不滯於

境者. 合上夜無故不外寢. 昏比合夜. 滯境

合外寢. 無幽不得其味. 合宴3於側室. 正

定不易其心. 合寢於正處. 疏. 情詣於理下.

合[&FFFF]#音宜和樂. 歎音宜哀思. 合哀卽哀. 合

樂卽樂. 是詣理也. 使其欣厭有二義. 一成

上厭其哀欣其樂. 厭生死苦. 欣涅槃樂. 二

者合上其情切其辭文. 文故可欣. 切故可

厭. 第十住. 疏. 多同大盡分智成就說者. 大盡

分則第十地八分之中第四分. 此分有五種

大. 一智大. 二解脫大. 三三昧大. 四陀羅尼

大. 五神通大. 今經前五卽神通兼解脫大. 卽

中      欄

作用解脫故. 後五攝餘三大. 多同智大故.

故智成就說. 疏. 4皆神通力有上無上分者.

卽第六分其勝進十法. 卽彼經云. 佛子此菩

薩摩訶薩. 已能安住如是5智. 諸佛世尊. 復

更爲說三世智. 法界差別智. 遍一切世界智.

照一切世界智. 慈念一切衆生智. 擧要言之

乃至爲說得一切智智. 疏. 問此經何要十方

同說者. 此下料揀於6中三. 初問法同. 二

問處遍. 三論文次. 今初問何要. 此彼同說

十住. 那不或有國土說一乘. 或有國土

說二三等. 疏. 問說此經處何要遍者. 第二

問處遍. 上約所說之法同. 此明所說之處

遍. 又前明彼此同說. 今明一說卽遍. 疏. 有

云. 此上瑞應下. 三辯文次. 卽刊定難經. 偈

中疏. 一位不退等者. 初一不退爲二乘. 二

已得不退. 三未得不退. 十住品竟

大方廣佛華嚴經隨疏演義□卷第三十八

大方廣佛華嚴經隨疏演義□卷

第三十九

唐淸□山大華嚴寺沙門澄觀述

梵行品第十六. 初來意有六者. 初一行位相

對. 前雖有行意在位故. 二通別相對. 如

前初住自分但明緣境發 心. 勝進但明勤

供養佛樂住生死等. 二7住自分但於衆

生起利益大悲等十心. 勝進但明誦習多聞

虛閑寂靜等. 則十住所修一一不同. 今此梵

下      欄

行十住通修故. 三道俗相對. 以文云一切

世界諸菩薩衆. 依如來敎染衣出家. 答中廣

明受隨戒等. 前之十住不揀道俗也. 四卽

隨相實相對. 言隨相者. 卽如前別行. 行旣

不同卽是隨相. 今此觀意於身無所取. 於

修無所著. 乃至受無相法. 觀無相法. 知

一切法卽心自性等故. 五卽因果相對. 以問

云云何而得梵行淸淨. 從菩薩位逮於無

上菩提之道. 初菩薩位卽十住位也. 以說位

竟恐物尋因故令修此. 如先知滅後示道

故. 六標釋相對. 卽總釋前義. 謂前一一位

末. 皆云欲令菩薩有所聞法. 卽自開解不

由他敎. 此但總標故. 今釋云與此觀行相

應卽得初心成佛. 知一切法卽心自性. 成

就慧身不由他悟. 疏. 二釋名者. 文分四. 一

正釋名. 二出體性. 三結成本名. 四對前揀

異. 今初有三. 一總釋. 若譯就此方應名淨

行. 爲揀前故此存梵音二眞境爲梵約因

中釋. 三涅槃爲梵約因果對釋. □可知也.

疏. 梵行以何爲體下. 二出體性. 於中有三.

初列三類. 二涅槃五行下對辯異同. 三然

此三下. 別釋其相. 二中8言五行者. 卽涅

槃十一聖行品. 謂一聖行. 二梵行. 三天行. 四

□兒行. 五病行. 疏. 卽四無量亦七善知者. 經

具此二古德出體亦用此二. 其梵行品. 在

十五經. 四無量義次下自明. 亦七善知者. 經

云. 善男子云9何菩薩摩訶薩梵行. 善男子菩

薩摩訶薩住於大乘大般涅槃. 住七善法得

具梵行. 何等爲七. 一者知法. 二者知義.

經數:一七三六

經名:大方廣佛華嚴經隨疏演義□卷第三十九

頁數:二九七

上      欄

三者知時. 四者知足. 五知自. 六知衆. 七

知尊卑. 彼文廣釋. 今當略示. 知法謂知十

二部經. 知義謂一切文字. 語言善知其義.

知時謂如是時中堪修靜慮. 如是時中堪

修精進等. 知足謂飮食衣服藥等. 知自者.

謂我有如是信戒等. 知衆. 謂刹利婆羅門

等. 知尊卑云. 善男子有二種人. 一者信. 二

者不信. 菩薩當知信者. 是善. 不信者不名

爲善. 信復二種. 一者往詣僧坊. 二者不往.

往詣者善. 不往詣者不名爲善. 如是禮拜

聽法. 志心思義如說修行. 心聲聞乘□向

大乘. 展轉皆同初二故. 後結云. □向大乘

最上最善不出尊卑之名. 意云善者爲尊.

不善者爲卑. 則後後尊於前前耳. 疏. 梵卽

是淨下. 第三結成本名. 此用淨名經勢會

通異釋. 皆爲總意. 前名中. 有其三釋. 今

云梵卽是淨者. 是前總釋持業受名. 但以

下會取上二. 性淨卽前眞境爲梵眞境旣是

淨行之因. 不得行外說淨. 淨卽行矣. 又云

行淨卽智慧淨者. 行淨卽是智慧之因. 不可

獨以智爲行也. 智淨卽心淨者. 亦不但以

眞境而爲淨也. 心淨卽一切功德淨者. 會前

涅槃爲淨修因爲行. 今因亦淨矣. 乃至成

佛功歸於 行者. 歸淨行矣. 旣涅槃果由淨

行成. 何得偏言涅槃爲淨. 是知行卽淨矣.

言以淨名勢者. 彼經云. 是故寶積隨其直

心則能發行. 乃至云隨說法淨則智慧淨.

隨智慧淨則其心淨. 隨其心淨則一切功

德淨. 卽其文也. 文勢已知. 何以性淨則得行

中      欄

淨等. 謂稱理起行. 行成智立. 由智立故.

見心本淨心. 爲其主. 何德不成故相由矣.

疏然前信下. 四對前辨異可知. 疏. 梵依天

行而得成者. 涅槃天行經文. 不釋指在華

嚴. 古人出體亦有二義. 一指八禪. 二卽淨

天. 淨天卽第一義天. 見第一義梵行成矣.

故梵依天行得成. 疏. 故不應言淨劣梵

也. 此揀異釋. 異釋云淨行品劣故名淨行.

十住明梵. 明知勝也. 故今彈云. 云何而得

梵行淸淨. 梵行是其所淨. 何得勝於淨耶.

疏. 身通不善者. 五陰成身行陰通不善攝.

言體非順理者. 順理生心名爲善故. 疏.

二體是無記者. 色是報色故爲無記. 疏. 四

自相臭惡者. 此中示五不淨. 卽智論云. 行

者依淨戒住. 一心行精進觀五種不淨相.

一種子不淨. 謂攬父母精血. 業因識種以

成身分故. 二住處不淨. 於母胎中生藏之

下. 熟藏之上故. 三自體不淨. 謂三十六物

以成身故. 四自相不淨. 亦名外相不淨. 謂

九孔常流. 眼出□淚. 耳出經[&FFFF]#. 自鼻中流肉.

口出涎唾. 大小便道出不淨. 五. 究竟不

淨. 氣絶已後[&FFFF]#脹臭爛. 甚成可惡. 今疏已

闇配. 疏. 六種子住處等皆可厭故者. 然五

不淨皆悉可厭. 以上配自性自相. 下配究

竟故. 牒此二等取餘三. 言皆可厭者. 智

論五皆有偈結之. 一種子偈云. 是身種不

淨. 非餘妙寶物. 不由白淨生. 但從穢道

出. 二住處偈云. 是身爲臭穢. 不從華間生.

亦不從瞻蔔. 又不出寶山. 三自性偈云. 地

下      欄

水火風質. 能變成不淨. 傾海洗此身. 不能

令香潔. 四外相偈云. 種種不淨物. 充滿於

身中. 常流出不止. 如漏囊盛物. 五究竟偈

云. 審諦觀此身. 必歸於死處. 難御無反復.

背恩如小兒. 結云. 行人修此觀. 成破淨

倒想. 故知五種皆可厭也. 疏. 十八萬戶蟲

者. 諸經多說. 下十藏品自有明文. 觀佛三

昧海經觀相品云. 云何菩薩降魔時白女相

光. 乃至云魔有三女至菩薩所. 白菩薩言.

我是天女盛美無比. 今以微身奉上太子.

供給左右可備掃灑. 太子寂然身心不動.

以白女擬之. 令三天女自見身內. 膿囊肉

唾九孔筋脈. 一切根本大1腸小*腸. 生藏熟

藏. 於其中間. □伏宛轉踊生諸蟲. 其數滿

足有八萬戶. 戶有九億諸小蟲等. 遊戱之

時走入小*腸. 皆有四口張口向上. 大蟲

遊戱人大腸中. 從*腸出已復入胃中復生

四蟲如四蛇合. 上下同時□食諸藏滓盡

汁出. 入眼爲淚入鼻爲肉. 聚口成唾放

口成涎. 薄皮厚皮筋髓諸脈. 悉生諸蟲細

於秋女. 衆數甚多不可具說. 其女見此卽

便嘔吐. 從口而出無有窮盡. 疏. 全以蟲成

者. 卽大婆沙中說. 人身內□是蟲聚蟲頭在

內食人所食. 蟲尾在外. □作人皮故. 疏.

今此梵行體是可軌者. 總明上身十事. 非梵

行義一一別配. 體是可軌對上非法. 澄淨對

一渾濁. 餘文可知. 疏. 身之作用名爲身業

者. 俱舍業品頌云. 世別由業生. 思及思所

作. 思卽是意業. 所作謂身語. 廣如九地說.

經數:一七三六

經名:大方廣佛華嚴經隨疏演義□卷第三十九

頁數:二九八

上      欄

1疏風觸七處等者. 卽智論第七云. 如人欲

語時. 口中有風名優陀那. 還入至臍卽有

響出. 響出之時觸七處. 過名生語言. 如有

偈說風名優陀那. 觸臍而上去. 是風七處

觸. 項及斷齒脣舌咽及以胸. 是中言語生.

愚人不解此. 惑著起嗔癡. 然楞伽第二第

三皆有其文. 第二云. 佛告大慧. 項胸喉鼻

脣舌斷齒和合出聲. 釋曰. 此有八處加鼻

一種. 鼻塞語雖小擁而亦得語故論略無. 第

三中說. 但有七事. 經言云何語. 謂言字妄

想和合語. 依咽喉脣舌齒□頰輔. 因彼我言

說妄想習氣. 是名爲語. 釋曰. 於前八中略

無項胸鼻. 而加頰輔. 言字妄想者. 顯言

空故. 次經卽云. 大慧云何. 爲離一切妄想

言說相. 大慧菩薩. 於如是義. 體一靜處聞

思修慧. 緣自覺了向涅槃城. 習氣身轉變

已. 自覺境界觀地地中間勝進義相. 是名菩

薩摩訶薩善義. 釋曰. 此卽下觀破意. 疏第

五觀意等者. 然此意具卽是意根. 有說. 卽第

七識唯緣內門不得有夢等. 若金光明經.

意根分別一切諸法. 卽許外緣故. 海東曉

公立外緣義. 又密嚴經云. 如蛇有二頭各

別爲其業故. 或3云第六識無間滅意. 今正

當此隨轉理門就他宗說. 疏. 覺是尋心. 觀

是伺察者. 舊名覺觀. 新譯爲尋伺. 疏. 用俱

舍等釋尋伺言以解覺觀. 唯識云. 尋謂尋

心令心[&FFFF]#遽. 於意言境[&FFFF]#轉爲性. 伺謂伺

察令心[&FFFF]#遽. 於意言境細轉爲性. 皆以思

慧而爲其性. 唯識論云. □用思慧一分爲

中      欄

體. 於意言境不深推度. 及深推度. 義類別

故. 若離思慧. 尋伺二種. 體類差別不可得

故. 此二俱以安不安住. 身心分位所依爲

業. 彼疏釋云. 身心若安尋伺二種徐緩爲

業. 身心不安[&FFFF]#遽爲業. 又云. 或思名安. 徐

而細故. 思量性故. 慧名不安急而[&FFFF]#故. 揀

擇性故. 身心前後有安不安. 皆依尋伺故.

名所依. 疏. 是不定法者. 出總體相. 唯識論

云. 不定謂悔眠尋伺二各二. 釋相如前故.

疏. 三分別中是自性分別者. 旣雜集第二云.

有三分別. 謂自性分別. 隨念分別. 計度分

別. 其種種分別. 以配餘二. 言自性分別者.

謂於現在所受諸行自相行分別. 隨念分別

者. 謂於昔普所受諸行追念行分別. 計度

分別者. 謂於去來今不現見事. 思擇行分

別. 言七分別者. 論云. 復有七種分別者.

謂於所緣任運分別. 有相分別. 無相分別. 尋

心分別. 伺察分別. 染汚分別. 不染汚分別. 初

分別者. 謂五識身如所緣相. 無異分別. 於

自境界任運轉故. 有相分別者. 謂自性隨念

二種分別. 取過現境種種相故. 無相分別

者. 謂希心未來境行分別. 所餘分別皆用

計度分別以. 爲自性所以者何. 以思度

故. 或時尋心. 或時伺察. 或時染汚. 或不染

染. 種種分別故. 瑜伽云. 尋心分別者. 謂於

諸法觀察尋心所起分別. 伺察分別者. 謂

於己所尋心己所觀察. 伺察安立起分別

故. 染汚分別者. 謂於過去顧戀俱行. 於未

來希樂俱行. 於現在執著俱行. 所有分別.

下      欄

若欲分別. 若□分別. 若害分別. 或隨與一

煩惱隨煩惱. 相應所起分別. 不染汚分別

者. 若善無記. 謂出離分別. 無□分別. 不害

分別. 或隨與一信等善法相應. 或威儀路

4功力處. 諸變化所有分別. 釋曰. 雜集. 後四

相隱故. 引瑜伽釋之. 今但云分別卽是初

一. 種種分別卽是餘六. 對疏可知疏. 上六

皆別境5釋者. 別境有五. 一欲二勝解三念

四定五慧. 下. 當頻釋. 疏. 種種憶念義兼惡

作者. 卽上引唯識偈. 云不定謂悔眠尋伺

二各二是. 釋曰. 初二字標位總名. 論云. 悔

眠尋伺於善染等. 皆不定故. 非如觸等定

遍心故. 非如欲等定遍地故. 立不定名.

次五字分別名字. 悔謂惡作悔所作故. 追

悔爲性. 障止爲業. 此卽於果假立因名. 先

惡所作業後方追悔故. 悔先所作. 亦惡作

攝. 如追悔言我先不作如是事業. 是名惡

作. 釋曰. 此有二意. 一悔先作惡. 二悔先

不作善. 旣追善惡卽種種憶念攝. 二各二

之三字釋不定義. 下長行釋云. 應言二者

顯二種二. 一謂悔眠. 二謂尋伺. 此二二種

種類各別故. 一二言顯二二種. 眠是不定者.

卽上論長行云. 眠謂睡眠令身不自在. 昧

略爲性. 障觀爲業. 謂睡眠位身不自在. 心

極暗劣一門轉故. 昧揀在定. 略別悟時6今

顯睡眠非無體用. 有無心位假六此名. 如

餘蓋纏心相應故. 釋曰. 謂睡眠位下. 釋上

不自在言. 謂令身不自在. 坐亦睡眠故. 他

搖動時. 亦不覺等故. 此令心極暗昧. 輕略

經數:一七三六

經名:大方廣佛華嚴經隨疏演義□卷第三十九

頁數:二九九

上      欄

爲性. 不能明利比審故. 疏. 云意識亦行.

卽是論一門轉故. 顯五識不行. 定心一境

略而不昧. 故云昧揀在定. 悟廣經境不得

稱略故. 云略別悟時. 故眠有二. 顯有別

體. 必依於心. 而五無心. 一熟眠者. 假立爲

眠非實眠也. 眠必與心而相應故如餘蓋

等. 言輕眠有夢者揀異熟眠. 得顯此眠是

不定攝. 通善惡故夢有善惡故. 疏. 此十

是心所等者. 謂旣釋於意. 意是心王而說所

者所不離王故. 又五蘊中除其色聲. 意業

攝故. 疏. 約遍行五徵者. 唯識第五云. 謂觸

作意受想思. 一切心中定可得故. 名爲遍

行. 又具四一切故. 謂遍一切三性. 二遍九

地. 三遍一切有心時. 四遍一切位. 謂隨何

位心所故. 謂觸和合勝. 論列在初. 瑜伽等

作意在 初. 作意者謂能警心爲性. 於所緣

境引心爲業. 謂此警覺應起心種. 引令趣

境故. 名作意. 雖此亦能引起心所. 心是主

故. 但說引心. 作卽是意持業釋也. 或作俱

時意□近爲勝. 云何爲觸觸謂. 三和分別

變異. 令心心所觸境爲性. 受想思等所依

爲業. 謂根境識三互相隨順故名三和. 觸依

彼生令彼和合. 故說爲彼. 1名三和合位皆

有順生心所功能. 說名變異. 觸似彼起故

名分別. 根變異力引觸起時. 緣彼識境. 故

集論等. 但說分別根之變異. 和合一切心

及心所. 令同觸境. 是觸之性. 旣似順起心

所功能. 故以受等所依爲業. 云何爲受. 受

謂領納順違俱非境相爲性. 起愛爲業. 能

中      欄

起合離非二欲故. 云何爲想. 想謂於境取

像爲性. 施設種種名言爲業. 謂要安立

境分齊相. 方能隨起種種名言. 云何爲思.

思謂令心造作爲性. 於善品等役心爲

業. 謂能取境正因等相. 驅役自心令造善

等. 此後四種□無六釋. 釋曰. 以名多同於

遍行故. 作意觀察遍於十段. 順論先釋. 疏.

卽上四段亦各是一蘊者. 卽向遍行五也. 約

經而言. 思卽行蘊. 想卽想蘊. 寒熱飢渴是

十一觸. 屬於色蘊. 苦等受蘊作意亦行. 然

觸通身心. 上約寒等必與心俱故. 屬遍行.

今約身觸故屬於色. 若爾身觸在五識地.

今何在意. 答有三義故. 一由相應義. 謂意

識與五有同緣境故. 二由意識用. 强有彼

同分緣故. 三由意識. 於極樂地有樂觸

故. 於極苦趣有意苦故. 上寒熱準知. 上三

義中前二約觸. 後一兼明於受. 寒是冷觸.

熱卽火大. 能造觸也. 俱舍亦說此之四觸

亦是心所. 論云. 食欲名飢. 煖欲名冷. 飮欲

名渴. 彼疏. 釋云. 冷飢渴三是觸家果. 而非

是觸. 今言觸者從果爲名. 故論云. 此皆因

立果稱. 釋曰. 煖欲名冷者. 熱準於冷. 冷熱

相□義亦有欲. 故此四種皆爲意業. 疏. 後

四是受者. 卽苦樂憂喜. 然聖敎說受開合不

同. 或總名受卽遍行數. 或分爲三. 謂苦樂

捨. 唯識論云. 領順境相適悅身心. 名爲樂

受. 領違境相逼迫身心說. 名苦受. 領中

容境相於身於心. 非逼非悅. 名不苦不

樂受. 或分爲五. 謂苦樂憂喜捨. 唯識論云.

下      欄

諸適悅受五識相應但名爲樂. 意識相應若

在欲界初二靜慮近分名喜. 但悅心故. 若

在初二靜慮根本名喜悅身心故. 若在第

三靜慮近分根本名樂. 安靜尤重無分別故.

諸逼迫受五識相應但名爲苦 . 意識俱者. 有

義唯憂逼迫心故. 有義通二人. 天中者但

名爲憂非尤重故 . 傍生鬼趣名憂名苦. 雜

受純受有輕重故. 捺落迦中唯名爲苦. 純

受尤重無分別故. 三中苦樂各分二者. 論云.

適悅身心相各異故. 由無分別有分別故.

尤重輕微有差別故. 四不苦不樂不分二

者. 論云. 非逼非悅相無異故. 疏. 此中思等

下. 問答揀濫. 先問以前意中有覺觀思惟.

此中亦有思想等故. 但思等下答. 答意云.

思等有二. 一約體則扶持心王. 同爲業具.

二約用與王相應同作業故. 言故多從受

境以辨者. 釋此爲業之由. 謂業中十句想

卽取境. 寒等觸境. 苦等受境皆約境也. 則

此中思卽審慮決定. 前雖有覺觀思惟多直

語心故意業十中思卽意業能造業故. 想是

意之加行. 令意成業根本故. 前四觸數識

合根境. 由業引故. 後四受數. 亦由業引

故此上皆業眷屬. 成唯識云. 業之眷屬亦立

業名卽其義也. 若欲破可知. 疏第七觀佛

言無漏戒等者. 等取定慧解脫解脫知見.

此從已轉受名. 廣如十藏品. 言及眷屬無

漏五蘊者. 卽色受等前無漏戒雖轉五成.

而各取一. 以爲其主故. 今辨定慧等. 同時

心心所爲眷屬五蘊. 疏. 以三祇等者. 三祇

經數:一七三六

經名:大方廣佛華嚴經隨疏演義□卷第三十九

頁數:三○○

上      欄

修成法身. 百劫1修三十二相八十種好. 次

一神通化現. 卽是化身. 義兼萬類之化. 若

依大乘唯說二身. 法身卽是徵破. 所顯故.

疏. 今一一推徵者. 疏文. 有四. 一正破. 二引

證. 三遮難四結成. 今初先一異門破. 後和

合成下因緣門破. 二. 故中論下. 引證具證二

義. 先證一異初會已釋. 今疏文. 有當重略

釋. 言非陰者卽陰不是如來. 陰生滅故. 不

離陰者. 離陰亦無如來無相知故. 此彼不

相在者. 三如來不在陰中. 四陰不在如來

中. 此二皆由不異故五陰屬如來. 謂陰如

童僕故. 云如來不有陰. 何處有如來結破

也. 疏. 陰合下證上因緣門. 謂若緣合方生

卽無自性故. 疏進退推心者. 離陰別心爲

退. 卽陰合心爲進. □皆不可故. 知體寂. 疏.

尙非是有者. 第三遮難. 難云. 若爾應無如

來便墮斷見故. 今遮云. 邪見有二. 謂有

爲淺. 謂無爲深. 破汝淺邪. 何墮深壑. 皆中

論文□如上引. 疏. 是知眞佛下. 第四結成.

法身顯矣. 疏第八觀法中三. 初通辨意. 二

然法有下釋文. 言謂不善不生者. 謂約理

則法本不生. 約行則無不善可生故. 淨名

經云. 不善不生. 善法不滅. 餘義可知. 此六

下約果. 三今推徵下. 後明觀相. 亦是一異

因緣門破. 從若以無法下遮救. 救云. 卽此

無合是眞法矣. 故今答云. 豈當有耶. 後又

此擧下. 就文顯意. 疏. 第九觀僧. 且依小說

者. 大乘亦有四果故. 言預流者. 俱舍云

諸無漏道總名爲流. 初預此流故名預流.

中      欄

謂斷見道煩惱盡忍智具足故. 二一來者. 欲

界九品煩惱能潤七生. 已斷六故次下當

知. 疏謂斷三界見惑者. 不同修惑分三界

別一時斷故. 言十六心者. 3卽苦法忍苦法

智苦類忍苦類智. 集法忍集法智. 集類忍集

類智. 滅法忍滅法智. 滅類忍滅類智. 道法忍

道法智. 道類忍道類智. 爲十六心. 謂觀欲

界苦. 有苦法忍苦法智. 觀上二界名苦類

忍苦類智. 餘三亦然故有十六. 夫言見道

見未曾見. 道類忍中已見上苦故. 第十六

不名見道. 便入修道. 廣說其相如□向

品. 疏欲界修惑分爲九品者. 亦俱舍文合其

二處偈文. 一云依十五心位建立衆聖者.

具修惑. 斷一至五向初果. 斷次三向二.

斷八地向三. 次論云. 次依修4道類智時.

建立衆聖有差別者. 頌曰. 至第十六心

隨三向住果. 上皆二十三論. 此下第二十

四論云. 已辨住果未斷修惑. 名爲預流生

極七返. 今次應辨斷位衆聖. 且應建立一

來向果. 頌曰. 斷欲三四品. 三二生家家. 斷

至五二向. 斷六一來果. 釋曰. 初二句明家

家. 謂預流進斷修惑. 若三緣具轉名家家.

一由斷欲修惑三四品故. 二由成無漏根

故. 三由更受三二生故. 頌中略無成根之

言. 以理合有略故不說. 若斷三品名受

三生. 若斷四品名受二生. 謂九品惑能潤

七生. 且上上品惑能潤兩生. 上中上下中下

各潤一生. 中中中下合潤一生. 下三品惑

共潤一生. 旣上三品能潤四生故. 斷上三

下      欄

四生已損名受三生. 更斷中上一品復損

一生故. 斷四品總損五生但受二生. 故

云三二生家家也. 所以無斷一二品惑

名家家者. 以得初果起大加行. 必無斷

一二. 不斷第三. 有死生者. 亦無斷五生

家家者. 由斷五必斷第六卽證一來. 無

一品惑能障於果故. 若無一品能障果者.

何以有斷5八品未斷第九而有死生. 答

第九一品. 一者斷竟得果. 二者復超欲界

故. 此第九能障於果. 六不超界故不障果.

言家家者. 家不一故家家有二. 一天家家.

或於欲天受三二生. 二人家家. 卽於人中

受三二生. 後證圓寂故. 已釋上半. 下半明

其向果. 旣斷六品得於一來. 故斷下五名

趣向第二. 論次名不還. 云斷七或八品一

生名一間. 此卽第三向斷九不還果. 釋曰.

有三緣具名爲一間. 上之二句卽是二緣更

有第三得無漏根. 以爲能治易故不說

同前家家. 以下三品共潤一生. 故斷七八

餘第九在亦有一生. 而爲間隔故名一間.

有一品惑不證不還. 有一生在不證圓

寂皆名一問. 卽此一間是不還向. 九品全

斷更不還來生於欲界成不還果. 羅漢向

果在文可知. 疏今此欲明下明不廣之由.

疏此中觀意辨作意觀察. 就因緣門明無

性性空疏肉於入流無所入等. 上總集八輩

以明性空. 今明一一皆不可得. 卽金剛般

若經意. 彼經佛問須菩提云. 須菩提於意

云何. 須陀洹能作是念. 我得須陀洹果6不